Z A P I S N I K
2. sjednice Vijeća Mjesnog odbora Novoselec, 
održane 02.07.2021.godine
u prostorijama mjesne samouprave Novoselec, Novoselečki put 181
s početkom u 19:00 sati


NAZOČNI ČLANOVI VIJEĆA:   Petra Križić, Karlo Lušo, Ivan Radoš, Mario Žugčić i Gordana Cindrić.
Predsjedava: Petra Križić, predsjednica Vijeća.
Zapisnik vodi: Mario Žugčić, član Vijeća. 

Predsjednica pozdravlja sve prisutne na sjednici.
Predsjednica konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 2. sjednicu Vijeća Mjesnog odbora.
Putem elektronske pošte svi Vijećnici su prethodno dobili  zapisnik 1. sjednice Vijeća i dokumentaciju vezanu za točke Dnevnog reda te su svi pročitali navedeni zapisnik.
Predsjednica stavlja zapisnik na glasanje te Vijeće jednoglasno, bez izmjena prihvaća tekst Zapisnika 1. sjednice Vijeća održane 18.06.2021.godine.

Predsjednica predlaže                                                                                                                                                                                                                                           
D N E V N I    R E D
1. Raspored dežurstava u prostoru Mjesnog odbora – donošenje zaključka;
2. Zahtjevi za povremeno korištenje prostora mjesne samouprave u Zagrebu, Novoselečki put 181. – donošenje zaključka
3. Prijedlog za organizaciju događaja „Dan Novoselca“ - donošenje zaključka;
4. Prijedlog za požurnicom postavljanja ulične rasvjete Novoselec – Brestje - donošenje zaključka;
5. Pitanja, prijedlozi i obavijesti.







                                                                                                                                                                    
Ad 1. Raspored dežurstva u prostoru Mjesnog odbora – donošenje zaključka

ZAKLJUČAK
Vijeće Mjesnog odbora jednoglasno donosi zaključak da termin dežurstva Mjesnog odbora bude utorkom u  1. i  3. tjednu u mjesecu od 18 do 20 sati te se svako sljedeće dežurstvo u narednom mjesecu dogovara  na sjednici u tekućem mjesecu.

Ad 2. Zahtjevi za povremeno korištenje prostora mjesne samouprave u Zagrebu, Novoselečki put 181. – donošenje zaključka

ZAKLJUČAK
Vijeće Mjesnog odbora jednoglasno donosi zaključak da se odbijaju zahtjevi za povremeno korištenje dvorane u prostorijama mjesne samouprave političkim strankama Zagreb je naš! (u traženom terminu srijedom od 19:30 do 21:30 sati) i Domovinski pokret (u traženom terminu ponedjeljkom od 19 do 20 sati) s obrazloženjem da su traženi termini zauzeti te im se nude slobodni termini  u uredskim prostorijama mjesne samouprave petkom od 19:30 do 21:30 sati za političku stranku Zagreb je naš! i četvrtkom od 20 do 21 sati za političku stranku Domovinski pokret.

Ad 3. Prijedlog za organizaciju događaja „Dani Novoselca“ – donošenje zaključka;
ZAKLJUČAK
Vijeće Mjesnog odbora Novoselec jednoglasno donosi zaključak da se „Dani Novoselca“ održe 18. i 19.9.2021. godine.
Mole se Gradski ured za prostorno uređenje, izgradnju grada, graditeljstvo, komunalne poslove i promet, Odjel za komunalne poslove i zelenilo, Odsjek za komunalne poslove da nam se izda suglasnost za održavanje manifestacije „Dani Novoselca“ na javnoj gradskoj površini pored nogometnog i dječjeg igrališta kao i na površini oko objekta Mjesne samouprave Novoselec .
Napomena: 
Uz popratne OPG izlagače, kulturne, zabavne i ugostiteljske sadržaje te ostali prigodni program, za „Dane Novoselca“ organizirati će se i turnir u malom nogometu a sve sukladno važećim epidemiološkim mjerama u trenutku održavanja manifestacije, dok će svi članovi Vijeća aktivno sudjelovati u organizaciji i pripremama iste.



Ad 4. Prijedlog za požurnicom postavljanja ulične rasvjete Novoselec – Brestje -donošenje zaključka;

ZAKLJUČAK
Vijeće Mjesnog odbora Novoselec jednoglasno podržava prijedlog za požurnicom postavljanja ulične rasvjete na relaciji Novoselec- Brestje ulicom Žugčićeva, stoga moli da se žurno pošalje požurnica Hrvatskoj elektroprivredi za postavljanje navedene ulične rasvjete.

Ad 5. Pitanja, prijedlozi i obavijesti
Zbog učestalih primjedbi građana Novoselca kako se u kasnijim noćnim satima na prostoru nogometnog igrališta okupljaju te ulaze sa osobnim vozilima u sami prostor igrališta nepoznate osobe koje za sobom ostavljaju razbijene staklene boce i nered, stoga Vijeće mjesnog odbora Novoselec se slaže sa potrebom za postavljanjem javne rasvjete na nogometno igralište te zaključavanju kolnog ulaza na samo nogometno igralište, te će isto razmatrati na sljedećoj sjednici Vijeća i u vrstiti u prioritete Plana komunaalnih aktivnosti.
S obzirom da nije poznat broj podijeljenih ključeva za objekt Mjesnog odbora Novoselec Vijeće mjesnog odbora predlaže da se izvrši izmjena i montaža novih cilindar brava na objektu Mjesnog odbora Novoselec kao i izrada ključeva za navedene brave s kontrolom pristupa. Za izradu ključeva će ovlaštenje i evidenciju imati gradska četvrt Gornja Dubrava nakon čega se ključevi mogu podijeliti svim korisnicima prostora koji ne mogu bez ovlaštenja kopirati ključ, čime će se voditi evidencije i vraćanje ključeva. Time će se spriječiti zlouporaba korištenja prostora i povećati odgovornost korisnika kako bi svi ključevi bili na broju. 
– o rješavanju navedenog problema, predsjednica Vijeća Mjesnog odbora Novoselec Petra Križić je informirana, a rješavanje istog pokrenula je voditeljica Gradske četvrti Gornja Dubrava, Nataša Šprem, s obzirom na brojne pritužbe na navedeni problem, te je rješavanje istog u proceduri, na razini službe nadležne za isto.
S obzirom da nema drugih pitanja i prijedloga, predsjednica Vijeća zaključuje sjednicu Vijeća mjesnog odbora Novoselec.

Završeno u 20:00 sati.
KLASA: 026-02/21-002/1121
URBROJ.: 251-06-11-511-21-2
U Zagrebu, 02. srpnja 2021.
                                                                                               Predsjednica
                                                                                               Vijeća mjesnog odbora 
                                                                                                 Novoselec

                                                                                                                  Petra Križić
